Document ID: 31993R1551

ΚΑΝΟΝΙΣΜΟΣ (ΕΟΚ) αριθ. 1551/93 ΤΟΥ ΣΥΜΒΟΥΛΙΟΥ της 14ης Ιουνίου 1993 για τον καθορισμό, για την περίοδο εμπορίας 1993/94, των τιμών, των ενισχύσεων και των παρακρατήσεων που εφαρμόζονται στον τομέα του ελαιολάδου
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Ποροτογαλίας, και ιδίως το άρθρο 89 παράγραφος 1 και το άρθρο 234 παράγραφοι 2 και 3,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσίων (1), και ιδίως το άρθρο 4 παράγραφος 4, το άρθρο 5 παράγραφος 1 και το άρθρο 11 παράγραφος 6,
την πρόταση της Επιτροπής (2),
τη γνώμη του Ευρωπαϊκού Κοινοβουλίου (3),
τη γνώμη της Οικονομικής και Κοινωνικής Επιτροπής (4),
Εκτιμώντας:
ότι η ενδεικτική τιμή στην παραγωγή ελαιολάδου πρέπει να καθορίζεται σύμφωνα με τα κριτήρια που προβλέπονται στα άρθρα 4 και 6 του κανονισμού αριθ. 136/66/ΕΟΚ-
ότι η τιμή παρέμβασης πρέπει να καθορίζεται βάσει των κριτηρίων που προβλέπονται στο άρθρο 8 του κανονισμού αριθ. 136/66/ΕΟΚ-
ότι, με τον κανονισμό (ΕΟΚ) αριθ. 3815/92 του Συμβουλίου της 28ης Δεκεμβρίου 1992 για την εφαρμογή της κοινής τιμής παρέμβασης του ελαιολάδου στην Ισπανία (5), καθορίστηκε η εφαρμογή της κοινής τιμής παρέμβασης στην Ισπανία από την 1η Ιανουαρίου 1993-
ότι, με τον κανονισμό (ΕΟΚ) αριθ. 741/93 του Συμβουλίου της 17ης Μαρτίου 1993 για την εφαρμογή της κοινής τιμής παρέμβασης του ελαιολάδου στην Πορτογαλία (6), καθορίστηκε η εφαρμογή της κοινής τιμής παρέμβασης στην Πορτογαλία από την 1η Απριλίου 1993-
ότι η αντιπροσωπευτική τιμή αγοράς πρέπει να καθορίζεται σύμφωνα με τα κριτήρια που προβλέπονται στο άρθρο 7 του κανονισμού αριθ. 136/66/ΕΟΚ-
ότι η τιμή κατωφλίου πρέπει να καθοριστεί κατά τρόπο ώστε η τιμή πώλησης του εισαγόμενου προϊόντος να είναι, στον τόπο δίελευσης από τα σύνορα που καθορίζεται κατ' εφαρμογή του άρθρου 9 του κανονισμού αριθ. 136/66/ΕΟΚ, στο επίπεδο της αντιπροσωπευτικής τιμής αγοράς, αφού ληφθεί υπόψη η επίπτωση των μέτρων που αναφέρονται στο άρθρο 11 παράγραφος 6 του εν λόγω κανονισμού-
ότι, προκειμένου να εξασφαλιστεί στους παραγωγούς δίκαιο εισόδημα, πρέπει να καθοριστεί ενίσχυση στην παραγωγή, λαμβάνοντας υπόψη την επίπτωση την οποία έχει η ενίσχυση στην κατανάλωση σε μέρος μόνο της παραγωγής-
ότι τα άρθρα 95 και 293 της πράξης προσχώρησης προβλέπουν τη χορήγηση κοινοτικής ενίσχυσης στην παραγωγή ελαιολάδου που παράγεται στην Ισπανία και στην Πορτογαλία- ότι, βάσει των άρθρων 79 και 246 της πράξης προσχώρησης, πρέπει να γίνει προσέγγιση του ποσού της κοινοτικής ενίσχυσης στην Ισπανία και στην Πορτογαλία προς το ποσό της κοινής ενίσχυσης κατά την έναρξη της περιόδου εμπορίας- ότι τα κριτήρια που προβλέπονται για την προσέγγιση αυτή είναι δυνατόν να οδηγήσουν στον καθορισμό των ισπανικών και πορτογαλικών ενισχύσεων σε διαφορετικά επίπεδα- ότι, ωστόσο, λαμβάνοντας υπόψη την προηγούμενη εφαρμογή της κοινής τιμής παρέμβασης σ' αυτές τις δύο χώρες, ενδείκνυται να εφαρμοστεί, από την περίοδο 1993/94, το αυτό ποσό ενίσχυσης στην Ισπανία και στην Πορτογαλία-
ότι, κατ' εφαρμογή του άρθρου 5 παράγραφος 4 και του άρθρου 20δ παράγραφος 1 του κανονισμού αριθ. 136/66/ΕΟΚ, θα πρέπει να καθοριστούν τα ποσοστά της ενισχύσεως στην παραγωγή που θα διατεθούν, αφενός, για τη χρηματοδότηση των δράσεων ποιοτικής βελτίωσης της ελαιοπαραγωγής και, αφετέρου, για τη χηρματοδότηση των δαπανών που προκαλούνται από τα καθήκοντα που ασκούν οι αναγνωρισμένες οργανώσεις των παραγωγών ή οι ενώσεις τους στη διαχείριση και τον έλεγχο της ενισχύσεως στην παραγωγή ελαιολάδου-
ότι το άρθρο 2 του κανονισμού (ΕΟΚ) αριθ. 3416/90 του Συμβουλίου της 27ης Νοεμβρίου 1990 περί εισαγωγής κοινοτικής ενίσχυσης στην κατανάλωση ελαιολάδου στην Ισπανία και την Πορτογαλία (7), προβλέπει τα κριτήρια για την προσέγγιση του ποσού αυτής της ενίσχυσης προς την κοινοτική-
ότι η εφαρμογή των κριτηρίων αυτών στην Ισπανία και την Πορτογαλία θα οδηγούσε σε σοβαρή στρέβλωση της αγοράς, λαμβανομένου υπόψη του γεγονότος ότι η εφαρμογή της κοινής τιμής παρέμβασης στην Ισπανία από την 1η Ιανουαρίου 1993 και στην Πορτογαλία από την 1η Απριλίου 1993 είχε ως συνέπεια την κατάργηση των νομισματικών ποσών προσχώρησης που εφαρμόζονται στις συναλλαγές από και προς τις χώρες αυτές- ότι θα πρέπει, συνεπώς, να υπάρξει παρέκκλιση από τα κριτήρια που προβλέπονται στον κανονισμό (ΕΟΚ) αριθ. 3416/90 όσον αφορά τα ποσά της ενίσχυσης στην καταναλωση κατανάλωση που εφαρμόζονται στην Ισπανία και στην Πορτογαλία και να ευθυγραμμιστούν με την ενίσχυση που εφαρμόζεται στην Κοινότητα των Δέκα-
ότι, σύμφωνα με το άρθρο 11 παράγραφοι 5 και 6 του κανονισμού αριθ. 136/66/ΕΟΚ, ένα συγκεκριμένο ποσοστό του ποσού της ενίσχυσης στην κατανάλωση πρέπει να προορίζεται, κατά τη διάρκεια κάθε ελαιοκομικής περιόδου, για τη χρηματοδότηση των δράσεων των αναγνωρισμένων επαγγελματικών οργανώσεων που αναφέρονται στην παράγραφο 3 του εν λόγω άρθρου, αφενός, και για τη χρηματοδότηση δράσεων που αποβλέπουν στην προώθηση της κατανάλωσης ελαιολάδου στην Κοινότητα, αφετέρου- ότι θα πρέπει να καθοριστούν τα εν λόγω ποσοστά για την περίοδο εμπορίας 1993/94,
ότι η κατάσταση της αγοράς του ελαιολάδου επιτρέπει τη συνέχιση της αναπροσαρμογής της ενισχύσεως στην κατανάλωση και της ενισχύσεως στην παραγωγή, που άρχισε κατά την περίοδο εμπορίας 1991/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο εμπορίας 1993/94, η ενδεικτική τιμή στην παραγωγή και η τιμή παρέμβασης του ελαιολάδου καθορίζονται ως εξής:
α) ενδεικτική τιμή στην παραγωγή:321,16 Ecu για 100 χιλιόγραμμα-
β) τιμή παρέμβασης:196,84 Ecu για 100 χιλιόγραμμα.
2. Οι τιμές που αναφέρονται στην παράγραφο 1 αναφέρονται σε κοινό παρθένο ελαιόλαδο, του οποίου η περιεκτικότητα σε ελεύθερα λιπαρά οξέα, εκφραζόμενη σε ελαϊκό οξύ, είναι 3,3 γραμμάρια ανά 100 γραμμάρια.
Άρθρο 2
Για την περίοδο εμπορίας 1993/94, η αντιπροσωπευτική τιμή της αγοράς και η τιμή κατωφλίου του ελαιολάδου καθορίζονται ως εξής:
α) αντιπροσωπευτική τιμή της αγοράς:192,05 Ecu για 100 χιλιόγραμμα-
β) τιμή κατωφλίου:188,63 Ecu για 100 χιλιόγραμμα.
Άρθρο 3
Για την περίοδο εμπορίας 1993/94, η ενίσχυση στην παραγωγή καθορίζεται ως εξής:
α) ενίσχυση στην παραγωγή:
- για την Ισπανία και την Πορτογαλία:66,65 Ecu για 100 χιλιόγραμμα,
- για την Κοινότητα των Δέκα:89,11 Ecu για 100 χιλιόγραμμα-
β) ενίσχυση στην παραγωγή υπέρ των ελαιοκαλλιεργητών των οποίων η μέση παραγωγή είναι κατώτερη από 500 χιλιόγραμμα ελαιολάδου ανά περίοδο:
- για την Ισπανία και την Πορτογαλία:73,51 Ecu για 100 χιλιόγραμμα,
- για την Κοινότητα των Δέκα:96,88 Ecu για 100 χιλιόγραμμα.
Άρθρο 4
1. Για την περίοδο εμπορίας 1993/94, το 1,5 % της ενίσχυσης στην παραγωγή που χορηγείται στους παραγωγούς ελαιολάδου διατίθεται για τη χρηματοδότηση ειδικών δράσεων που αποβλέπουν στη βελτίωση της ποιότητας του ελαιολάδου σε κάθε κράτος μέλος παραγωγής.
2. Για την περίοδο εμπορίας 1993/94, το ποσοστό του ποσού της ενίσχυσης στην παραγωγή που μπορεί να παρακρατηθεί βάσει του άρθρου 20δ παράγραφος 1 του κανονισμού αριθ. 136/66/ΕΟΚ υπέρ των οργανώσεων παραγωγών ελαιολάδου ή των ενώσεών τους, που έχουν αναγνωριστεί κατ' εφαρμογή του εν λόγω κανονισμού, καθορίζεται σε 1,1 %.
Άρθρο 5
Κατά παρέκκλιση του άρθρου 2 του κανονισμού (ΕΟΚ) αριθ. 3416/90, το ποσό της ενισχύσεως στην κατανάλωση ελαιολάδου που εφαρμόζεται στην Ισπανία και στην Πορτογαλία, για την περίοδο εμπορίας 1993/94, καθορίζεται στο ίδιο ύψος με εκείνο που εφαρμόζεται στην Κοινότητα των Δέκα.
Άρθρο 6
1. Για την περίοδο εμπορίας 1993/94, το ποσοστό της ενισχύσεως στην κατανάλωση που αναφέρεται στο άρθο 11 παράγραφος 5 του κανονισμού αριθ. 136/66/ΕΟΚ, καθορίζεται σε 2 %.
2. Για την περίοδο εμπορίας 1993/94, το ποσοστό της ενισχύσεως στην κατανάλωση που θα διατεθεί στις δράσεις που αναφέρονται στο άρθρο 11 παράγραφος 6 του κανονισμού αριθ. 136/66/ΕΟΚ, καθορίζεται σε 0,5 %.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 14 Ιουνίου 1993.

Labels: 2
17
19